Document ID: /roh_data/filtered/swiss_laws_in_ROHinterleaved.jsonl.gz/37439

This text was translated from EN into Rumantsch Grischun.

In communes with a proportion of second homes in excess of 20 per cent, building permits may only be granted for new homes if they are used as follows:a. as a principal home or as a home deemed equivalent to a principal home in accordance with Article 2 paragraph 3; orb. as a home intended as managed tourist accommodation. A home is deemed to be managed tourist accommodation if it is permanently offered for the exclusively short-term use of guests on terms that are customary in the market and in the locality and it:a. is located in the same building as its owner has his or her principal residence; or b. it is not suitable for the personal needs of the owner and is managed as part of an organised accommodation business. The building authority shall impose a restriction on use in accordance with paragraph 1 letter a or paragraph 2 letter a or b in the building permit by means of condition of use. If the building permit for a new home does not contain such a condition and in the absence of authorisation in accordance with Articles 8, 9, 26 or 27, it shall be assumed that the restriction on use in accordance with paragraph 1 letter a applies. As soon as the building permit takes legal effect, the building authority shall instruct the land registry to note the restriction on use in the land register in respect of the property concerned. The Federal Council shall regulate the details, in particular:a. the requirements that the organised accommodation business must meet;b. the duty to report any change in use from a home used as managed tourist accommodation into a principal home; andc. the wording of its conditions of use.

En vischnancas cun ina quota d’abitaziuns secundaras da sur 20 pertschient dastgan novas abitaziuns vegnir empermessas mo, sch’ellas vegnan duvradas sco suonda:a. sco emprima abitaziun u sco abitaziun che ha tenor l’artitgel 2 alinea 3 il medem status sco in’emprima abitaziun; ub. sco abitaziun explotada turisticamain. In’abitaziun vala sco explotada turisticamain, sch’ella vegn offrida, en moda duraivla, a giasts exclusivamain per segiurns da curta durada ed a las cundiziuns usitadas dal martgà e dal lieu e sch’ella:a. sa chatta en la medema chasa, nua ch’il proprietari ha ses domicil principal (abitaziun annexa); u b. n’è betg adattada als basegns persunals dal proprietari e vegn explotada en il rom d’ina interpresa d’alloschament organisada. L’autoritad ch’è cumpetenta per las permissiuns da construcziun ordinescha en la permissiun da construcziun cun ina servitut la restricziun d’utilisaziun tenor l’alinea 1 litera a u tenor l’alinea 2 litera a u b. Sche la permissiun da construcziun per ina nova abitaziun na cuntegna nagina ordinaziun da quest gener e sch’i n’è er betg avant maun ina permissiun tenor l’artitgel 8, 9, 26 u 27, vegni supponì ch’i vala la restricziun d’utilisaziun tenor l’alinea 1 litera a. Immediatamain suenter che la permissiun da construcziun è entrada en vigur incumbensescha l’autoritad che conceda las permissiuns da construcziun l’Uffizi dal register funsil da menziunar en il register funsil la restricziun d’utilisaziun che pertutga il bain immobigliar respectiv. Il Cussegl federal regla ils detagls, en spezial:a. las pretensiuns a l’interpresa d’alloschament organisada;b. l’obligaziun d’annunzia, sche l’utilisaziun d’ina abitaziun explotada turisticamain vegn transfurmada en in’utilisaziun sco emprima abitaziun; ec. la formulaziun da las obligaziuns d’utilisaziun.